Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 107

5. Az ismeretek ellenőrzési rendszere Az 1. számú melléklet 5. pontjában foglaltak figyelembevételével — tanévenként gyakorlati vizsga: szakmai főtárgyból a tantervben meghatározott írásbeli dolgozatok, műelemzések, kritikai munkák, gyakorlati dramaturgiai feladatok vagy alkotó jellegű irodalmi vizsgamunkák elkészítése, — kötelező szigorlati tárgyak: a művelődéstörténet, az esztétika, valamint a művészettörténet, — a záróvizsgára bocsátás feltétele legalább két idegen nyelvből C típusú, középfokú, állami — vagy azzal egyenértékű — nyelvvizsga is, — a szakdolgozat: a választott szakosodásnak megfelelő, önálló kutatómunka eredményeinek tudományos összegzése, valamely színházelméleti vagy történeti témában, lehet például kritikai elemzés egy alkotói irányzatról, kiemelkedő színházművészeti életműről, egy jelentős előadásról, továbbá egy irodalmi mű dramaturgiai feldolgozása, esetleg saját irodalmi alkotás, — a diplomamunka: egy színházi vizsgaelőadás létrehozásában végzett, a vizsgabizottság által minősített gyakorlati dramaturgi munka, — a záróvizsga szóbeli részének tárgya: a színház- és drámatörténet. MOZGÓKÉP-TUDOMÁNYI SZAK

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes